
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 15 ianuarie 2013               

Pl-x 432/2012                   


AVIZ
asupra propunerii legislative privind organizarea și funcționarea zonei metropolitane
În conformitate cu prevederile art. 95 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind organizarea și funcționarea zonei metropolitane, trimisă cu adresa nr. Pl x 432 din 30 octombrie 2012 şi înregistrată cu nr. 31/865 din 31 octombrie 2012.
Conform dispoziţiilor art.75 alin.(1) din Constituţia României, republicată şi ale art. 92 alin. (8) pct.2 din Regulamentul Camerei Deputaţilor, republicat, Camera Deputaţilor este prima Cameră sesizată.
Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă în şedinţa din 15 ianuarie 2013.

Propunerea legislativă are ca obiect de reglementare crearea cadrului normativ pentru organizarea şi funcţionarea zonei metropolitane ca centru care să determine dezvoltarea durabilă. Potrivit Expunerii de motive, forma de organizare propusă nu generează o nouă entitate administrativă şi teritorială, ci doar o formă organizată de coordonare a proiectelor de dezvoltare în beneficiul a două sau mai multe comunităţi locale învecinate.
Membrii comisiei au examinat propunerea legislativă supusă avizării, expunerea de motive şi avizul favorabil, cu observaţii şi propuneri, al Consiliului Legislativ nr. 862 din 26 octombrie 2012. 
În urma dezbaterilor, Comisia juridică, de disciplină şi imunităţi a hotărât, cu unanimitate  de voturi, avizarea favorabilă a acestei iniţiative legislative. 
În raport de obiectul şi conţinutul reglementării, propunerea legislativă  face parte din categoria legilor organice. 
                              PREŞEDINTE,                        SECRETAR,

                        Bogdan Liviu CIUCĂ           Gabriel ANDRONACHE
Consilier parlamentar, Paul Şerban

